CELEX: 62008TN0240
Language: da
Date: 2008-06-16 00:00:00
Title: Sag T-240/08: Sag anlagt den 16. juni 2008 — Procter & Gamble mod KHIM — Laboratorios Alcala Farma (oli)

15.8.2008   
            
            
               DA
            
            
               Den Europæiske Unions Tidende
            
            
               C 209/60
            
         Sag anlagt den 16. juni 2008 — Procter & Gamble mod KHIM — Laboratorios Alcala Farma (oli)
   (Sag T-240/08)
   (2008/C 209/108)
   Stævningen er affattet på engelsk
   Parter
   
      Sagsøger: The Procter & Gamble Company (Cincinnati, De Forende Stater) (ved solicitors N. Beckett og T. Scourfield)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: Laboratorios Alcala Farma SL (Alcala de Henares, Spanien)
   Sagsøgerens påstande
   
               —
            
            
               Afgørelse truffet den 2. april 2008 af Andet Appelkammer ved Kontoret for Harmonisering i det Indre Marked (Varemærker og Design) (sag R 1481/2007-2) og afgørelse truffet den 17. juli 2007 af Indsigelsesafdelingen ved Kontoret for Harmonisering i det Indre Marked (Varemærker og Design) (indsigelsessag nr. B 893 216) annulleres.
            
         
               —
            
            
               Sagsøgers indsigelse mod registrering af ansøgning af 4. oktober 2004 om figurmærket »oli« som EF-varemærke for varer i klasse 3 og 5 tages til følge
            
         
               —
            
            
               Harmoniseringskontoret pålægges at give afslag på ansøgningen af 4. oktober 2004.
            
         
               —
            
            
               De andre parter i sagerne tilpligtes at betale sagsomkostningerne
            
         Søgsmålsgrunde og væsentligste argumenter
   
      Ansøger om EF-varemærket: Laboratorios Alcala Farma SL
   
      Det omhandlede EF-varemærke: Ordmærket »oli« for varer i klasse 3 og 5 — ansøgning nr. 4 059 176
   
      Indehaver af det i indsigelsessagen påberåbte varemærke eller tegn: The Procter & Gamble Company
   
      Det i indsigelsessagen påberåbte varemærke eller tegn: EF-varemærkerne »OLAY« for varer i klasse 3 og 5
   
      Indsigelsesafdelingens afgørelse: Indsigelsen forkastes i sin helhed.
   
      Appelkammerets afgørelse: Afslag på klagen.
   
      Søgsmålsgrunde: Tilsidesættelse af artikel 8, stk. 1, litra b), i Rådets forordning nr. 40/94, idet de omtvistede varemærker ligner hinanden, og brugen af det ansøgte varemærke kan skabe risiko for forveksling.